stanford-oval/wikipedia huggingface dataset:
מוריס פרנקנהויס
קורות חייו ופועלו

מוריס פרנקנהויס נולד בגרמניה למשפחה יהודית-הולנדית וגדל בהולנד מינקותו. אחרי לימודים באנגליה חזר להולנד והשתקע בעיר אנסחדה. בצד עסקיו התמקד באיסוף מדליות וכרזות שהופקו לרוב במלחמת העולם הראשונה, בעיקר באלה שמקורן בגרמניה.
ב-1919 פרסם קטלוג של מדליות ושלטים משנות המלחמה שהיווה במשך שנים מדריך מרכזי לאספנים. חלק מאוספו העניק למוזיאון הבריטי, ככל הנראה בתמורה לאשרת שהייה בבריטניה שאפשרה את המשך עסקי הכותנה של משפחתו. בפרוץ מלחמת העולם השנייה ביקש מקלט מדיני שם והציע להעניק את מיטב אוספו למוזיאון הבריטי, אך הרשויות דחו את בקשתו. פרנקנהויס ומשפחתו, שמצאו מחבוא בהאג למשך קרוב לשנתיים, הוסגרו לידי הנאצים ונכלאו במחנות הריכוז וסטרבורק וטרזיינשטט, אך הצליחו לשרוד. ב-1948 השתקעו בארצות הברית.
חלק ניכר מאוספיו של פרנקנהויס נשמר והובא לאמריקה. פרנקנהויס נמנה עם מייסדי האגודה הנומיסמטית האמריקאית-ישראלית (אנ') והיה חבר הנהלתהּ. הוא נודע בפעילותו להנצחת זכר השואה. ב-1967 הופקה ביוזמתו מדליה מיוחדת לזכר השואה. נכדיו תרמו את יתרת אוסף הכרזות שלו, כ-4,800 במספר, לספריית אוניברסיטת קולומביה בניו יורק, וב-2014 נערכה תצוגה שלהן.
פרנקנהויס ביקר בישראל באורח תדיר מאז עצמאותה. ב-1961 תרם את אוסף המדליות שלו למוזיאון הארץ, וב-1964 הוצגה בו תערוכת "חמש שנות הכיבוש הנאצי באירופה כמסופר במדליות הזיכרון מאוסף פרנקנהויס". ב-2014, במלאת מאה שנים לפרוץ מלחמת העולם הראשונה, נפתחה תערוכה מיוחדת של "מטבעות המלחמה" מאוספו בביתן קדמן למטבעות במוזיאון ארץ ישראל ברמת אביב.
לקריאה נוספת

David Hill, "Maurice Frankenhuis Built a Collection to Rememeber", American Numismatic Society (ANS) Magazine, Vol. 16, Fall 2017, (Issue 3), pp. 41–49 (באנגלית)
הערות שוליים

↑  שמו הפרטי מופיע בכתיבים מעט שונים בתקופות שנים שונות: ( - Moritz  (1894–1900), Mauritz (1900–1954), Maurice  (1954
↑  מדליית השואה של פרנקנהויס
↑  תרומת כרזות מאוסף פרנקנהויס
↑  European Home Front in WWI: Posters from the Frankenhuis Collection
↑  "אוסף מדאליונים ענקי - למוזיאון הארץ", מעריב, 10 במאי 1961
↑  מדליות מלחמת העולם הראשונה מאוסף פרנקנהויס  במוזיאון ארץ ישראל, ביתן קדמן למטבעות
| --- | --- |
בקרת זהויות :  NLI: 987007261380205171  ISNI: 0000 0000 4963 3248  LCCN: nr2001010490  NTA: 073946915  VIAF: 306134197   WorldCat (עם VIAF): 306134197 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוריס פרנקנהויס".
מיד-לוולס

| --- | --- |

 מידע
 עיר:  הונג קונג 
 קואורדינטות:  22°16′57″N 114°08′33″E﻿ / ﻿22.28262°N 114.14261°E﻿ / 22.28262; 114.14261
  (למפת הונג קונג מוגדלת) גואנגדונג ים סין הדרומימיד-לוולס(למפת הונג קונג רגילה) גואנגדונג ים סין הדרומימיד-לוולס
 
אזור המיד לוולז
דרגנוע סנטרל - מיד-לוולס
מיד-לוולס (באנגלית: Mid-levels - "רמת הביניים"; בסינית: 半山區 - "אזור אמצע ההר") הוא שכונת מגורים באי הונג קונג שבהונג קונג. השכונה ממוקמת במעלה פסגת ויקטוריה בין אזור סנטרל לאזור הפסגה עצמה.
אזור זה גובל בדרך בונהאם (Bonham Road), דרך קיין (Caine Road), דרך אלברט העליונה (Upper Albert Road), דרך קנדי (Kennedy Road) מצפון; דרך קונקואיט (Conduit Road) מדרום. במזרח מגיע אזור זה עד אוניברסיטת הונג קונג.
מדרום לאזור האדמירליטי מכונה האזור בשם "מזרח המיד לוולס" (East Mid-levels) ומדרום לאזור סנטרל, מכונה האזור בשם "מרכז המיד לוולס" (Central Mid-levels).
מהשכונה נשקף נוף של גורדי השחקים של אזור סנטרל ושל נמל ויקטוריה.
השכונה מאופיינת כשכונת מגורים, והתנועה הרבה של הולכי הרגל בין בתי השכונה לבין אזור העסקים סנטרל הביאה לבנייתו של דרגנוע סנטרל - מיד-לוולס - הדרגנוע הארוך בעולם. אורכו 800 מטרים והוא נע בשעות הבוקר במורד ההר (על מנת להביא את תושבי השכונה לעבודתם) ובשעות הצהריים והערב במעלה ההר.
בשכונה זו ממוקם פארק הונג קונג, גן החיות של הונג קונג והגן הבוטני של הונג קונג, פארק לונג פו שאן, וכן מבנים בעלי חשיבות ובהם בית פלגסטאף, המרכז לאמנות חזותית של הונג קונג, בית הכנסת אהל לאה ומקדש מאן מו.
מגפת הקורונה במצרים

| --- | --- |

 תקופת המגפה:  פברואר 2020 – הווה (כ־4 שנים)
 במדינות או באזורים:  מצרים מצרים
 פתוגן:  נגיף ה-SARS-CoV-2
 מקרי מוות:  24,613‏
 מקרי הדבקה:  516,023‏   • 49,228 מהם חולים פעילים     • 122 מתוכם במצב קשה
 הבריאו:  442,182‏ רענון נתונים
  
 
מגפת הקורונה, בה חלו רבים במחלת נגיף הקורונה במצרים, המגפה התפשטה אל המדינה באמצע פברואר 2020.
מוריס צ'יקס

| --- | --- |

צ'יקס ב-2011
 לידה:  8 בספטמבר 1956 (בן 68) שיקגו שבאילינוי
 עמדה:  רכז
 גובה:  1.85 מטר
 מספר:  10, 1
 מכללה:  אוניברסיטת מערב טקסס
 דראפט:  בחירה מספר 36, 1978 פילדלפיה 76'
 היכל התהילה:  נבחר כשחקן ב-2018
 קבוצות כשחקן
 1978–1989   1989–1990   1990–1991   1991–1992   1993:  פילדלפיה 76'   סן אנטוניו ספרס   ניו יורק ניקס   אטלנטה הוקס   ניו ג'רזי נטס
 הישגים כשחקן
 זכייה באליפות ה-NBA‏ (1983)   4 הופעות במשחק האולסטאר (1983, 1986–1988)   4 בחירות לחמישיית ההגנה הראשונה (1983–1986)   חמישיית ההגנה השנייה (1987)
 קבוצות כמאמן
 1994–2001   2001–2005   2005–2008   2009–2013   2013–2014   2015–2020   2020–:  פילדלפיה 76' (עוזר)   פורטלנד טרייל בלייזרס   פילדלפיה 76'   אוקלהומה סיטי ת'אנדר (עוזר)   דטרויט פיסטונס   אוקלהומה סיטי ת'אנדר (עוזר)   שיקגו בולס (עוזר)
מוריס אדוארד "מו" צ'יקס (באנגלית: Maurice Edward "Mo" Cheeks; נולד ב-8 בספטמבר 1956) הוא כדורסלן עבר ומאמן כדורסל אמריקאי, ששיחק בליגת ה-NBA בין השנים 1978–1993, בעמדת הרכז. בעונת 1982/1983 זכה באליפות ה-NBA, כשחקן קבוצת פילדלפיה 76'. חבר היכל התהילה של הכדורסל משנת 2018.
מאז שנת 1994 משמש לסירוגין כמאמן ראשי וכעוזר מאמן בקבוצות שונות ב-NBA. היה בעבר המאמן הראשי של הקבוצות פורטלנד טרייל בלייזרס (2001–2005), פילדלפיה 76'‏ (2005–2008) ודטרויט פיסטונס (2013–2014).
קריירת משחק

צ'יקס נבחר בבחירה ה-36 בדראפט 1978 על ידי הפילדלפיה 76', בה שיחק במשך 11 עונות רצופות. צ'יקס עזר לקבוצתו להגיע לגמר ה-NBA שלוש פעמים (1980, 1982, 1983) ואף לזכות באליפות ב-1983. בפילדלפיה צ'יקס שיתף פעולה עם כוכבים דוגמת ג'וליוס אירווינג, מוזס מלון וצ'ארלס ברקלי והתבלט בשל יכולות המסירה שלו וההגנה הקשוחה שהפגין - שהקנתה לו ארבע בחירות לחמישיית ההגנה הראשונה של העונה (1983-1986), ובחירה אחת לחמישיית ההגנה השנייה (1987). לאורך שנות ה-80 נבחר צ'יקס להשתתף ארבע פעמים במשחק האולסטאר של ה-NBA. בשלהי הקריירה שיחק צ'יקס לתקופות קצרות גם במדי סן אנטוניו ספרס, ניו יורק ניקס, אטלנטה הוקס וניו ג'רזי נטס.
צ'יקס הודיע על פרישה ממשחק פעיל בסוף עונת 1992/1993 וב-6 בפברואר 1995 פילדלפיה 76' תלו את גופייתו עם המספר 10 על תקרת אולמם הביתי, הוולס פארגו סנטר, כהוקרה על תרומתו למועדון. נכון לשנת 2020, מדורג צ'יקס חמישי ברשימת החוטפים המובילים בתולדות ה-NBA עם 2,310 חטיפות ובמקום ה-13 ברשימת המוסרים המובילים עם 7,392 אסיסטים. ממוצעי הקריירה של צ'יקס עומדים על 11.7 נקודות, 6.7 אסיסטים ו-2.1 חטיפות למשחק.
קריירת אימון

לאחר פרישתו ממשחק, אימן צ'יקס במשך עונה אחת בליגת ה-CBA שאחריה, ב-1994, מונה לעוזר מאמן בפילדלפיה 76'. צ'יקס נשאר בתפקיד זה במשך 7 עונות, עד סוף עונת 2001, אז הגיעה הקבוצה לגמר ה-NBA בו הפסידו ללוס אנג'לס לייקרס. ב-2001 מונה צ'יקס לראשונה למאמן ראשי בליגת ה-NBA כשחתם על חוזה עם פורטלנד טרייל בלייזרס. במהלך עונת 2004-05 פוטר צ'יקס מתפקידו לאחר שבמשך ארבע עונותיו כמאמן הקבוצה הציגה פורטלנד יכולת בינונית ולא הצליחה לעבור את השלב הראשון בפלייאוף.
בעונת 2005-06 מונה צ'יקס למאמנה הראשי של פילדלפיה 76' לשמחתם של אוהדי הקבוצה שהוקירו אותו על תרומתו לקבוצה כשחקן בשנות ה-80, ובתמיכתו של כוכב הקבוצה דאז, אלן אייברסון. למרות הציפיות הגבוהות מהקבוצה שכללה את אייברסון וכריס ובר, נכשלו הפילדלפיה 76' להגיע לפלייאוף בשתי עונותיו הראשונות של צ'יקס כמאמן הקבוצה. במהלך עונת 2006-07 נשלח אלן אייברסון לדנוור נאגטס וכריס ובר שוחרר מהקבוצה, מה שהשאיר את צ'יקס עם סגל צעיר במיוחד ונטול ציפיות. עם זאת, ולהפתעת פרשנים רבים, ניצחון במשחק האחרון של העונה הסדירה על אטלנטה הוקס הבטיח לפילדלפיה מקום בפלייאוף של עונת 2007-08, בו הפסידה הקבוצה בסיבוב הראשון לדטרויט פיסטונס. למרות היכולת המפתיעה של קבוצתו, ובעקבות פתיחה מאכזבת של עונת 2008-09, פוטר צ'יקס מתפקיד מאמן פילדלפיה 76' ב-13 בדצמבר 2008.
ב-14 באוגוסט 2009 מונה צ'יקס לעוזר מאמן באוקלהומה סיטי ת'אנדר, תפקיד שמילא במשך ארבע עונות. ב-10 ביוני 2013 מונה צ'יקס לתפקיד המאמן הראשי של דטרויט פיסטונס, אך פוטר במהלך אותה עונה והוחלף על ידי עוזרו, ג'ון לויר.
בין השנים 2015–2020 שימש כעוזרו של בילי דונובן באוקלהומה סיטי, ובשנת 2020 עבר לשמש כעוזרו בשיקגו בולס.
הערות שוליים

↑  צ'יקס מוצג בהיכל התהילה של הכדורסל, באתר ה-NBA,‏ 8 בספטמבר 2018
↑  רשימת חמישיות ההגנה של הליגה, באתר nba.com
↑  רשימת הגופיות שפילדלפיה 76' הפרישה, באתר הרשמי של הקבוצה
↑  רשימת החוטפים המובילים בתולדות הליגה, באתר basketball-reference.com
↑  רשימת המוסרים המובילים בתולדות הליגה, באתר basketball-reference.com]
↑  סטטיסטיקת הקריירה של צ'יקס, באתר basketball-reference.com
↑  פילדלפיה מבטיחה את מקומה בפלייאוף 2008 אחרי ניצחון על אטלנטה הוקס, באתר nba.com
↑  צ'יקס מפוטר מתפקידו כמאמן פילדלפיה 76', באתר espn.com
↑  אוקלהומה סיטי ת'אנדר ממנה את צ'יקס לעוזר מאמן, באתר newsok.com
↑  צ'יקס ממונה לתפקיד מאמן דטרויט פיסטונס, באתר nba.com
↑  צ'יקס מפוטר מתפקידו כמאמן דטרויט פיסטונס, באתר nba.com
מודעת דרושים

מודעת "דרושים" הפונה לבני שני המינים
מודעת דרושים היא מודעה המפרסמת את דבר קיומה של משרה פנויה ומבקשת מועמדים בעלי כישורים מתאימים לאיוש המשרה.
מודעות הדרושים נהוג לפרסם בעיתונות, ובעיתונים הגדולים יש מוספים מיוחדים של מודעות דרושים. יש מעט עבודות המראות את ההצדקה הכלכלית לשימוש במודעות דרושים לטובת גיוס עובדים. פרופסור ענת רפאלי, במסגרת עבודה בפקולטה למדעי הנתונים וההחלטות (לשעבר הפקולטה להנדסת תעשייה וניהול) בטכניון ערערו את הכדאיות הכלכלית של שימוש במודעות דרושים והציגו היבטים אחרים ותועלות אחרות של מודעות דרושים, כגון יחסי ציבור וחיברות מועמדים לעבודה.
עם התפתחות האינטרנט החלו בפרסום מודעות דרושים באינטרנט, באתרים המיוחדים לכך או כחלק מהאתר של המפעל המפרסם את המודעה. אתר Indeed.com פעול ביותר מ-60 מדינות לרבות ישראל. מנוע חיפוש המתמקד במודעות "דרושים" מאפשר לדורש עבודה לאתר את המודעות המתאימות לו.
במקצועות שבהם יש ביקוש גדול לעובדים משמשים לכך גם שלטי חוצות ותשדירי פרסום ברדיו ובטלוויזיה.
חוק שוויון ההזדמנויות בעבודה מחייב את ניסוח המודעות "בלשון זכר ובלשון נקבה, בין ביחיד ובין ברבים", וכן אוסר על אפליית מועמדים על רקע מינם, נטייתם המינית, מעמדם האישי, הריון, טיפולי פוריות, טיפולי הפריה חוץ-גופית, היותם הורים, גילם, גזעם, דתם, לאומיותם, ארץ מוצאם, מקום מגוריהם, השקפתם, מפלגתם או שירותם במילואים.
בתיקון לחוק העונשין מיוני 2018 נאסר פרסום הצעה לעסוק בזנות.
הערות שוליים

↑  Anat Rafaeli, Ori Hadomi, Tal Simons, Recruiting through advertising or employee referrals: Costs, yields, and the effects of geographic focus, European Journal of Work and Organizational Psychology 14, 2005-12, עמ' 355–366 doi: 10.1080/13594320500183709
↑  Anat Rafaeli, Amalya L. Oliver, Employment Ads: A Configurational Research Agenda, Journal of Management Inquiry 7, 1998-12, עמ' 342–358 doi: 10.1177/105649269874009
↑  Anat Rafaeli, Sense-making of employment: on whether and why people read employment advertising, Journal of Organizational Behavior 27, 2006-09, עמ' 747–770 doi: 10.1002/job.399
↑  ראו Top job search engines - the list
↑  חוק העונשין (תיקון מס' 132), התשע"ח-2018, ס"ח 2725 מ-21 ביוני 2018
| --- | --- |
בקרת זהויות :  NLI: 987007533716705171  LCCN: sh85070580  LNB: 000158744  NDL: 01117847
מחזור הבאה-ביצוע

מחזור הבאה וביצוע (נקרא גם מחזור הבאה-פענוח-ביצוע ובאנגלית: Fetch-Execute Cycle ו-Fetch-decode-execute Cycle, בהתאמה) הוא מחזור הפעולות שמבצע מעבד מחשב.
הפעולות הן:
הבאת הפקודה על ידי יחידת הבקרה מהכתובת הרצויה בזיכרון המחשב (הכתובת נמצאת באוגר מונה התוכנה).
פענוח הפקודה על ידי יחידת הבקרה לאחר העתקתה לאוגר ההוראות, כדי לפענח מה היא אמורה לבצע.
ביצוע הפקודה בפועל על ידי יחידת הביצוע על נתונים שונים במחשב. פעולות אלו מתבצעות ברצף החל מרגע הדלקת המחשב ועד לכיבויו.
ראו גם

מחזור אפיק
אוגר (מחשבים)
הערות שוליים

↑  PC ‏– Program Counter. ראו אוגר (מחשבים).
↑  IR – ‏Instruction Register. ראו אוגר (מחשבים).
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
לקסיקון יהודי הונגרי

|  מידע כללי |
| --- | --- |
 שפת המקור:  הונגרית 
 סוגה:  אנציקלופדיה יהודית 
 נושא:  יהדות הונגריה 
 הוצאה
 מקום הוצאה:  בודפשט 
 תאריך הוצאה:  1929 
 עורך:  פטר אויווארי
 
"לקסיקון יהודי הונגרי" (הופיע גם בשם "לקסיקון יהודי"; בהונגרית, Magyar zsidó lexikon) הוא לקסיקון בשפה ההונגרית, בעריכת פֵּטֶר אוּיוַוארִי (עד 1913 שם משפחתו היה גרוסמן), שיצא לאור בבודפשט בשנת 1929. הלקסיקון הודפס באותה השנה בשתי מהדורות, האחת בשם "לקסיקון יהודי הונגרי" והאחרת בשם "לקסיקון יהודי". מספר העותקים במהדורות אינו ידוע.
המהדורה האינטרנטית (מקוונת) פורסמה בשנת 2006, ביום השנה ה-65 לתחילת שואת יהודי הונגריה, בעקבות מחקר מקיף שבוצע במסגרת המכללה להכשרת כמרים על שם יאַנוֹש וֶוסְלִי, בפקולטה לתאולוגיה וכמורה. היא פורסמה מאוחר יותר ובשנות האלפיים, נכללת ב"ספרייה האלקטרונית ההונגרית" (MEK) וב"ספריה הארצית-לאומית על שם סֵצֶ'נִי" (OSZK).
אירועים בינלאומיים מקדימים

בעקבות הופעת הלקסיקונים הלאומיים הגדולים הופיעה בתחילת המאה ה-20 גם "האנציקלופדיה היהודית" באנגלית (ניו יורק 1902-1906), שבדומה לאנציקלופדיה בריטניקה מאותה התקופה, זמינים כיום בטקסט מלא באינטרנט. בעקבותיהם הופיעו בין שתי מלחמות העולם, הלקסיקון היהודי בגרמנית ( Jüdisches Lexikon 1928-1927) והאנציקלופדיה יודאיקה (1928-1927). בהונגריה, על אף הכמות הגדולה יחסית של ספרים הקשורים לחקר הקהילה הניאולוגית והאורתודוקסית היהודית-הונגרית, ספר מקיף שכזה לא הופק במשך זמן רב.
הלקסיקון

הלקסיקון היהודי הונגרי, העבודה בת ה-1029 עמודים שפורסמה בשנת 1929, הוא אחד מהישגי השיא של הוצאת לקסיקונים בהונגריה בין שתי מלחמות העולם. את כותרותיו שבשימוש עד היום ניתן לחלק למספר קבוצות גדולות:
אלפי ביוגרפיות ואוספים שהושלמו בכל הנוגע לאינטלקטואליות הדתית היהודית ולארגון החברתי (רבנים, חכמי דת, ראשי קהילות גדולות), וייצוג נרחב ביותר של כמעט כל האינטלקטואלים (אמנים, רופאים, מדענים, עורכי דין).
מאמרים קהילתיים עם שמות רבים, נתונים היסטוריים חשובים על אנשים ומקומות.
מאמרים ביהדות ובחקר המקרא (שניתנים כיום לבדיקה ואימות מתוך ספרי לימוד מעודכנים ביותר).
אוספים נושאיים, הכוללים מצוינות יהודית לפי רשימת הדיסציפלינות באמנות ההונגרית והבינלאומית.
מערכת העריכה החלה לפעול בספטמבר 1927 והלקסיקון שוחרר בשנת 1929 בהשתתפותם של מיטב המלומדים היהודים ההונגרים והיא נתמכה על ידי החברה היהודית ההונגרית והמנהיגות הדתית. הספר עב הכרס מתאר את חייהם ועבודתם של היהודים דוברי ההונגרית בהונגריה, טרנסילבניה, סלובניה, וויבדינה ובורגנלנד", כולל את אלה שעזבו את האזורים האלה עד כתיבת הלקסיקון. הלקסיקון מתאר לא רק את אלה שפעלו במסגרת הקהילות היהודיות, כלומר יהודים, אלא גם את אלה שעזבו את הדת היהודית (התנצרו וכדומה). השאלה "מיהו יהודי?", שהייתה כבר אז במחלוקת רבה, נפתרה על ידי הפתרון אינפורמטיבי שציין את המומרים בכוכבית. בשום אופן לא התעסק הלקסיקון בשאלה האם האיש מאמין, רואה עצמו יהודי, או לא.
הלקסיקון > מהדורה מקוונת

הלקסיקון היהודי ההונגרי היה אחד הפריטים הנדירים בשוק הספרים העתיקים בשנות השבעים והשמונים. בשנת 1986 הופיע בדפוס חוזר. גרסת האינטרנט היא לא פשוט reprint או טקסט מלא reissue, אלא עובדת כמסד נתונים. לדוגמה, ניתן לחפש לא רק מאמרים עצמאיים, אלא גם שמות בטקסטים של המאמרים, לפי האינדיקטורים התעסוקתיים, לפי יישוב וכו'. הפיתוח של שנת 2008 סיפק אפשרויות חיפוש נוספות, למשל, גם חיפוש טקסט חופשי אפשרי. כתוצאה מהתפתחות בשנת 2010, נעשה שימוש אינטראקטיבי בלקסיקון, הערות על המאמרים והשלמות הלקסיקון. בשנת 2011, החל הוצאה בדפוס (נייר) של האינדיקטורים החשובים ביותר.
קבלת הלקסיקון בזמנו

ללקסיקון זה או אחר לא הייתה היסטוריה בהונגריה. גם ההקדמה של העורכים הדגישה כי הם לא יכלו להסתמך על עבודה מסוג זה בהונגרית, ולכן לעבודתם עשויה להיות לוקה בחסר. זמן קצר לאחר הופעת הלקסיקון נכתבה סקירת ביקורת מפורטת על הלקסיקון בכתב עת לספרות בשם "ההיסטוריה של הספרות". כותב המאמר ציין: "אנו רואים כי העורך ועמיתיו עשו עבודה רבה וניתן רק להעריץ את איסוף ועריכת החומר העשיר בזמן כה קצר. אנו נכתוב כאן בעתיד גם על חסרונותיו של הלקסיקון, אך אנו מכירים בכך שקובץ הנתונים של הכרך הגדול הוא בעל ערך רב גם עבור הלא יהודים, כדי לגלות עולם שלא היה ידוע להם.
לקריאה נוספת

הבקורת לאחר ההופעה של הלקסיקון בשנת 1929. Pintér Jenő (1929). Magyar zsidó lexikon (kritika). Irodalomtörténet 18. évf. (3-4. szám), 132. o.
הערות שוליים

↑  https://web.archive.org/web/20150525142914/http://www.wesley.hu/sites/default/files/fajlok/09628-1.pdf#
↑  http://www.jewishencyclopedia.com/
| --- | --- |
בקרת זהויות :  NLI: 987010684501805171  LCCN: n2012029762  VIAF: 250494473   WorldCat (עם VIAF): 250494473
מודר

| --- | --- |
נהר המודר במעברו באגנו
נהר המודר במעברו באגנו
 מידע כללי
 אורך:  93 ק"מ
 ספיקה ממוצעת:  16.6 מ"ק לשנייה
 אגן ניקוז:  1,720 קמ"ר
 מוצא:  צפון הרי הווז', צרפת
 יובלים:  Zinsel du Nord, Moosbaechel, Meisenbach, Soultzbach, Seelbach, Wappachgraben, Tiermattgraben, Rothbach, Schuesselthalbaechel, Jaegerbaechel, זורן, Rothbach, Hengstbaechel, Zeltenbaechel, Fischbach, Weinbaechel, Waschgraben 
 שפך:  נהר הריין
 מדינות באגן הניקוז:  צרפת צרפת
 
 
ערך זה עוסק בנהר בצרפת. אם התכוונתם למשמעות אחרת, ראו .
נהר המודר (בצרפתית: Moder) הוא נהר בצרפת שאורכו 93 ק"מ ומוצאו בצפון הרי הווז' ברום של 400 מטר מעל לגובה פני הים ונשפך אל נהר הריין ברום של 122 מטר.
מקור שמו של הנהר הוא מ-Matrae שמה של האלת הנהרות הגאלית.
הנהר יוצא בקרבת הקומונה זיטרסהיים ( Zittersheim) בנקודה שנקראת Moderfeld שנמצאת בהרי הווז' הצפוניים. המודר זורם לכיוון מזרח ונשפך לאחר 93 ק"מ אל נהר הריין.
הנהר מושפע ממספר יובלים ושלושה נהרות:
זינסל די נור (Zinsel du Nord) - נפגשים בעיר שוויגאוס-סיר-מודר (Schweighouse-sur-Moder)
רוטבאך (Rothbach) - נפגשים בבישווילר
זורן - נפגשים ברורווילר (Rohrwiller)
שטח אגן הניקוז של המודר הוא 1,720 קילומטר רבוע.
הערות שוליים

↑  מידע על הנהר מאתר sandre - השירות ההידראולי הלאומי של צרפת
↑  הרי הווז' הצפוניים הוא שמם של הרי הווז' מצפון למעבר הרים סאברן
| --- | --- |
בקרת זהויות :  VIAF: 237772094   WorldCat (עם VIAF): 237772094 
ערך זה הוא קצרמרבנושא נהרות ונחלים ובנושא צרפת. אתם מוזמנים לתרום לוויקיפדיה ו.
מטה גזפרום

| --- | --- |

 מידע כללי
 סוג:  גורד שחקים 
 מיקום:  מוסקבה 
 מדינה:  רוסיה 
 בעלים:  גזפרום 
 הקמה ובנייה
 תקופת הבנייה:  ?–1995
 תאריך פתיחה רשמי:  1995 
 אדריכל:  ולדימיר חאווין 
 מידות
 גובה:  150.9 מ' 
 קומות:  35 
 קואורדינטות:  55°39′32″N 37°33′25″E﻿ / ﻿55.658804°N 37.556902°E﻿ / 55.658804; 37.556902
  (למפת מוסקבה מוגדלת) מטה גזפרום(למפת מוסקבה רגילה) מטה גזפרום he
 
מטה גזפרום הוא גורד שחקים במוסקבה (ברחוב נמטקינה 16). הבניין הוזמן בשנת 1992 ובנייתו הושלמה ב-1995. גורד השחקים, מהווה אובייקט אדריכלי דומיננטי במתחם הבניינים של גזפרום במוסקבה ומופיע לעיתים קרובות במסגרות הסיקור החדשותי כסמל של החברה.
הבניין תוכנן על ידי בית המלאכה מספר 12 (בהנהלת מ.י. בלניה) ובוצע על ידי חברת Mosproject. ראש הצוות הוא האדריכל ו.י. חאווין והמהנדס ו.ב. קרגנוב.
מלבד הבניין הראשי, במטה יש גם מבנה רפואי (משרת את עובדי החברה), מתחם ספורט (כולל גם מגרש טניס ובריכת שחייה), מתחם מסעדות, אולם קונצרטים וחנויות. בצמוד לו ממוקם בניין נפרד המשמש כמטה גזפרום בנק (משרד ראשי) ובתי מלון.
ראו גם

מרכז לאחטה
הערות שוליים

↑  "Комплекс зданий и сооружений РАО «Газпром»". ОАО «Моспроект». אורכב מ-המקור ב-2012-03-23.
ערך זה הוא קצרמרבנושא רוסיה ובנושא אדריכלות. אתם מוזמנים לתרום לוויקיפדיה ו.
מהפכה של שמחה

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
מהפכה של שמחה הוא סינגל שהוקלט על ידי הזמרים הישראלים ליאור נרקיס ועומר אדם. השיר יצא לאור ב-17 באוגוסט 2014 כסינגל השני מתוך אלבומו הרביעי של עומר אדם, מודה אני, על ידי חברת התקליטים פליי רקורדס.
רקע וכתיבה

השיר נכתב על ידי דורון מדלי, הולחן על ידי מדלי וינון יהל והופק על ידי יהל. השיר הוא בסגנון הפופ אשר משלב בתוכו את הסגנון הים-תיכוני.
השיר זכה לביקורות מעורבות, שליליות ברובן. בלוגר ומבקר המוזיקה יוסי חרסונסקי סקר את השיר בשלילה תוך שהעניק לו כוכב זהב אחד וחצי בלבד.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

טרם פורסם הווידאו קליפ המלא של השיר. העלה עומר אדם לערוץ היוטיוב שלו את האודיו הרשמי של השיר אשר מציג בתוכו את עטיפת הסינגל.
נכון לפברואר 2020, מונה הצפיות של הקליפ עומד על כ-36 מיליון. כמו כן, הקליפ נמצא ברשימת הסרטונים הישראלים הנצפים ביותר ביוטיוב.
מיקומי שיא

|   ‏‏‏  מצעדים שבועיים (2014)> מדינה |   ‏‏‏  מצעדים שבועיים (2014)> מצעד |   ‏‏‏  מצעדים שבועיים (2014)> מיקום שיא |   ‏‏‏  מצעדים שבועיים (2014)>  |
| --- | --- | --- | --- |
|  ישראל | מדיה פורסט ישראל | 2 |  |
|   ‏‏‏  מצעדים שנתיים (2014)> מדינה |   ‏‏‏  מצעדים שנתיים (2014)> מצעד |   ‏‏‏  מצעדים שנתיים (2014)> מיקום שיא |   ‏‏‏  מצעדים שנתיים (2014)>  |
| --- | --- | --- | --- |
|  ישראל | מדיה פורסט ישראל | 30 |  |
הערות שוליים

↑  אסף נבו, ‏ליאור נרקיס ועומר אדם מרימים "מהפכה של שמחה", באתר ‏מאקו‏, 17 באוגוסט 2014
↑  ליאור נרקיס ועומר אדם, מהפכה של שמחה, באתר יוסמיוסיק, ‏2014-08-17
↑  מהפכה של שמחה, נבדק ב-2020-03-03
1 2   ליאור נרקיס ועומר אדם - מהפכה של שמחה, סרטון  באתר יוטיוב (אורך: 3:59)
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
מועדון הכדורסל ליידה

ליידה (בקטלאנית: Club Esportiu Ciutat i Provincia de Lleida Basquetbol ) היא קבוצת כדורסל ספרדית מהעיר ליידה שבקטלוניה.
היסטוריה

הקבוצה הוקמה בקיץ 1997 על ידי איחוד מספר קבוצות של העיר. בשנת 1999 הקבוצה עלתה לליגת משנה הספרדית ובשנת 2001 היא עלתה לליגת העל הספרדית בכדורסל. היא שיחקה בליגה העליונה במשך ארבע עונות. באותה תקופה הקבוצה שיחקה גם בתחרויות יורוקאפ. בעונת 2002/03 הקבוצה עלתה מהבית המוקדם ובסיבוב הראשון ניצחה את אורל גרייט ובהמשך הודחה מהמפעל על ידי קרקה נובו מסטו. גם בעונת 2003/04 הקבוצה הודחה בשלב השני הפעם על ידי אסטודיאנטס מדריד. בין כוכבי הקבוצה בתקופת הזהר שלה היו חיימה קומס, פאבלו לאסו ורוג'ר גרימאו.
לאחר תקופה של מספר עונות בליגה העליונה, הקבוצה ירדה לליגת משנה ואף לליגה מקומית. ביוני 2012 הוכרז על הפסקת הפעילות של המועדון והקמת קבוצה אחרת שתייצג את העיר.
תארים

תארים מקומיים:
אליפות ליגת שמנה הספרדית - 2000/01
אליפות קטלוניה - 2002/03, 2003/04
מועצה אזורית חוף עזה

מועצה אזורית חוף עזה הייתה מועצה אזורית שריכזה תחתיה את כל ההתנחלויות שהוקמו בשטחי רצועת עזה. המועצה פורקה במסגרת תוכנית ההתנתקות, במהלכה פונו כל התנחלויות המועצה.
היסטוריה

כוונה להקים מועצה אזורית עבור התנחלויות ברצועת עזה וסיני עלתה עוד בראשית ימי הקמת היאחזויות הנח"ל באזור, אולם היא ירדה מהפרק לאחר שהובהר שמשרד הפנים לא יוכל לעבוד עם מועצה בשטחים ומשרד הביטחון לא רצה לשאת בעלויות. המועצה האזורית הוקמה במאי 1979 על פי צו של מפקד אזור חבל עזה בצה"ל. בראש המועצה הועמד ראובן רוזנבלט ומזכיר המועצה היה צבי הנדל. במועצה הוכללו אז המושבים קטיף, גני טל ונצר חזני וכן מורג וכפר דרום. בשנת 1988, הנדל נבחר לראש המועצה במקום רוזנבלט. בשנת 1996, עם בחירתו של הנדל לכנסת מטעם המפד"ל, נבחר אהרן (ארל'ה) צור לראשות המועצה. בשנת 2001 נבחר לראשות המועצה אבנר שמעוני, שכיהן בתפקידו עד לפירוק המועצה ב-2005.
כרבנים אזוריים כיהנו: הרב יגאל קמינצקי והרב יוסף אלנקווה.
המועצה פעלה עד קיץ 2005. בחוק יישום תוכנית ההתנתקות (התשס"ה – 2005) קבעה הכנסת כי ביום פינויו של היישוב האחרון מחבל עזה תחדל המועצה האזורית לפעול. בפועל חדלה המועצה לפעול ב-15 באוגוסט 2005, עם פינוי היישוב הראשון. משרדי המועצה מוקמו בנוה דקלים, ההתנחלות הגדולה ביותר בגוש קטיף ובמועצה כולה, שם פעל גם המתנ"ס האזורי.
המועצה בשיאה (ערב הפינוי) כללה 8,900 תושבים ב-22 התנחלויות. מרבית התושבים עבדו בתחומי החקלאות, התעשייה והחינוך.